Kajaanin Hokki

Kajaanin Hokki on vuonna 1968 perustettu kajaanilainen jääkiekkoseura, joka pelaa kaudella 2025–2026 Suomen jääkiekon viidenneksi korkeimmalla sarjatasolla III-divisioonassa, mutta joka on kuitenkin pelanut koko 2000-luvun ajan pääasiassa Mestistä ja Suomi-sarjaa, huomattavasti tasokkaampia jääkiekkosarjoja. Ennen vuotta 1968 Hokin jääkiekkotoiminta oli osa Kajaanin Palloilijoiden toimintaa, mutta 1960-luvun lopulla KaPa päätti keskittyä yksinomaan jalkapalloon. Kun Hokki perustettiin omaksi joukkueekseen, sen perustajavoimiin kuului muun muassa Kari Ryhänen.

Junnu Hokki (Junnuhokki) on Kajaanin Hokin junioriseura, jonka Kajaanin Junnu Hokki 68 ry -taustayhtiön hallinnassa on nykyisin myös Hokin uudelleenperustettu edustusjoukkue. Hokin junioritoimintaan kuuluu yhteensä yhdeksän nuorten joukkuetta, naisjoukkue ja luistelukoulu.

Historiaa
Hokki nousi Suomi-sarjasta Mestikseen kaudeksi 2002–2003, koska se voitti Suomi-sarjan mestaruuden aikaisemmalla kaudella. Hokki ei ole päässyt Mestiksen pudotuspeleihin kausina 2009–2010, jolloin joukkue sijoittui runkosarjassa yhdeksänneksi, 2016–2017, jolloin joukkue sijoittui runkosarjassa yhdenneksitoista, 2019–2020, jolloin joukkue sijoittui runkosarjassa viimeiseksi eli kahdenneksitoista, 2020–2021, jolloin joukkue sijoittui runkosarjassa viimeiseksi eli kahdenneksitoista jo toisena kautena putkeen, 2022–2023, jolloin joukkue sijoittui runkosarjassa yhdenneksitoista, 2023–2024, jolloin joukkue sijoittui runkosarjassa kahdenneksitoista, ja 2024–2025, jolloin joukkue sijoittui runkosarjassa viimeiseksi eli kymmenenneksi.  

Mestiksen kärjestä kahteen konkurssiin ja kahteen uudelleenperustamiseen 

Kaudella 2005–2006 Hokki ylsi aina Mestiksen välieriin asti, jotka se kuitenkin hävisi Mikkelin Jukureille ratkaisevassa 5. osaottelussa otteluvoitoin 3–2, mutta päästen kuitenkin pronssiotteluun Turun Tovereita vastaan. Kajaanilaiset kuitenkin lopulta taipuivat pronssiottelussa turkulaisille voittolaukauskilpailun jälkeen lukemin 4–3.

Viidennellä Mestis-kaudellaan 2006–2007 Hokki teki historiaa – silloinen oma piste-ennätys runkosarjassa (45 ottelua, 63 pistettä), joka oikeutti runkosarjan 4. sijaan. Puolivälierissä Hokki kaatoi KooKoon otteluvoitoin 3–2 ja eteni välieriin. Välierissä voitto Vaasan Sportista otteluvoitoin 3–1 ja ensimmäinen mitali, joka kirkastui kultaiseksi. Finaaleissa Hokki kaatoi moninkertaisen Mestis-mestarin ja liigapaikkaa tavoittelevan Mikkelin Jukurit suoraan voitoin 3–0. Hokki otti kautta aikain ensimmäisen Mestis-mestaruutensa 7. maaliskuuta 2007. Ratkaisuottelu pelattiin Mikkelissä, jossa Jukurit kaatui luvuin 1–0. Hokin voittomaalista vastasi Aleksi Sillanpää. Maalivahti Joni Myllykoski torjui nollapelin finaalisarjan päätösottelussa. Valmentajana toimi Kai Suikkanen.

Kaudella 2007–2008 Hokki sijoittui runkosarjassa toiseksi 84 pisteellä, jääden 21 pisteen päähän runkosarjavoittaja TuTosta. Puolivälierissä vastaan asettui Jokipojat ja Hokki voitti ottelusarjan 3–0. Välierissä Hokin vastustajaksi asettui Jukurit. Hokki voitti ottelusarjan 3–2, edeten finaaleihin, jossa vastaan asettui TuTo. Mestaruuden voitti TuTo otteluvoitoin 3–1.

Kaudella 2008–2009 Hokki sijoittui runkosarjassa kolmanneksi 81 pisteellä, jääden 9 pisteen päähän runkosarjavoittaja Jokipojista. Puolivälierissä Hokki kohtasi Kiekko-Vantaan. Hokki oli jo ottelusarjassa tappiolla 2–0, mutta onnistui voittamaan seuraavat kolme ottelua putkeen ja eteni näin välieriin, jossa vastaan asettui Vaasan Sport. Finaaleihin eteni Sport otteluvoitoin 3–2.

Kaudella 2014–2015 Hokki teki oman runkosarjan piste-ennätyksensä (95 pistettä) ja sijoittui runkosarjassa neljänneksi, jääden 17 pisteen päähän runkosarjavoittaja Mikkelin Jukureista. Hokki voitti puolivälierissä JYP-Akatemian otteluvoitoin 4–2 ja eteni välieriin. Vastaan asettui Jukurit, joka voitti ottelusarjan suoraan voitoin 4–0. Hokki voitti pronssiottelussa TuTon lukemin 5–2.

Kaudella 2015–2016 Hokki sijoittui runkosarjassa toiseksi 98 pisteellä, uusien oman piste-ennätyksensä. Hokki jäi runkosarjassa 20 pisteen päähän runkosarjavoittaja Jukureista. Puolivälierissä Hokki kohtasi TuTon. Hokki oli häviöllä ottelusarjassa jo 3–1, mutta onnistui voittamaan seuraavat kolme ottelua putkeen ja eteni välieriin, jossa vastaan asettui Jokipojat. Hokki voitti ottelusarjan 4–2 ja eteni finaaleihin Jukureita vastaan. Jukurit voitti mestaruuden otteluvoitoin 4–0.

Kausi 2016–2017 oli Hokilta heikko. Hokki sijoittui runkosarjassa sijalle 11, ja joutui putoamiskarsintaan. Hokki kuitenkin sijoittui karsintasarjan ykköseksi, ja näin ollen oikeutettu pitämään Mestispaikkansa. Kuitenkin kauden 2016–2017 jälkeen Edustushokki ry jäi ilman Mestis-lisenssiä ja ajautui konkurssiin. Kesäkuussa 2017 Hokin ilmoitettiin kuitenkin jatkavan sarjatasoa alempana Suomi-sarjassa uuden taustayhtiön, Hokki Kainuu Oy:n alaisuudessa.

Joukkue nousi uudelleen Mestikseen. Se voitti Suomi-sarjan kaudella 2018–2019. LeKi ei saanut uusittua kauden jälkeen pelillistä lisenssiään, ja Hokki anoi sitä saaden sen.

Kaudella 2024–2025 Hokki jäi Mestiksen runkosarjan viimeiselle sijalle. Hokki hävisi Mestis-karsintojen ensimmäisellä kierroksella KeuPa HT:lle. 24. maaliskuuta 2025 Hokki hakeutui konkurssiin yhtiön heikentyneen taloustilanteen vuoksi. Konkurssin takia Hokki ei osallistunut karsintasarjaan Suomi-sarjan mestaria Nokian Pyryä vastaan, joten Jääkiekkoliitto päätti antaa Pyrylle Mestiksen sarjapaikan kaudelle 2025–2026.  

Saavutukset
 Suomi-sarja-kultaa: 2001–2002, 2018–2019.
 Mestis-kultaa: 2006–2007.
 Mestis-hopeaa: 2007–2008, 2015–2016.
 Mestis-pronssia: 2008–2009, 2014–2015.

Kotihalli

Kajaanin jäähalli valmistui vuonna 1989, jolloin Kajaanin Hokki pelasi vielä II-divisioonassa. Halli remontoitiin vuonna 2008 ja 2011 uusittiin kaukalo. Nykyisin Kajaanin jäähalliin mahtuu "ainoastaan" 1 310 katsojaa. Jäähallin yleisöennätys saavutettiin 1.3.2007, jolloin Hokki kohtasi Vaasan Sportin 4. välieräottelussa, jota oli seuraamassa 1 535 silmäparia. Hokki voitti ottelun lukemin 3–1.

 Tunnettuja pelaajia 
 Jäädytetyt pelinumerot 
20 Marko Kilpeläinen
95 Jarkko Heikkinen

200px|thumb|right|Maailmanmestari Janne Pesonen pelasi ensimmäiset miesten pelinsä Hokin II-divisioonajoukkueessa kaudella 1998–1999.

 Kasvatit pääsarjatasolla 
Elite Prospects 

Antti Halonen
Kimmo Happo
Jarkko Hattunen
Jonne Hattunen
Lenni Hämeenaho
Tuomo Karjalainen
Veikko Karppinen

Joonas Kemppainen
Risto Korhonen
Tommi Leinonen (aloitti jääkiekon Hokissa, mutta lähti jo F-juniori-ikäisenä)
Jussi Makkonen
Pekka Nissinen
Mikko Saavinen
Tuomas Tolonen

 Seurassa pelanneet NHL-pelaajat 

 Lenni Hämeenaho
 Joonas Kemppainen
 Janne Kuokkanen
 Niko Mikkola
 Saku Mäenalanen

 Markus Nutivaara
 Joonas Nättinen
 Janne Pesonen
 Jesse Puljujärvi
 Pekka Rinne

 Kapteenit Mestiksessä 

2002–2006  Kimmo Happo
2006–2007  Antti Halonen
2007–2008  Jarkko Heikkinen
2008–2009  Kimmo Happo
2009–2012  Jarkko Heikkinen
2012–2014  Teemu Virtala
2014  Jarkko Heikkinen

2014–2015  Ville Hyvärinen (Jarkko Heikkisen loukkaantumisen vuoksi suurin osa kaudesta 2014–2015)
2015–2016  Mikael Seppälä
2016–2017  Niklas Näppi (7. joulukuuta 2016 alkaen)
2019–2020  Risto Mattila
2020  Mathieu Briand
2020–2024  Samu Pyykkönen (29. lokakuuta 2020 alkaen)
2024–  Janne Jokinen

 Valmentajat Mestiksessä 

2002–2003  Timo Meriläinen
2003–2006  Vladimír Kolek
2006–2008  Kai Suikkanen
2008–2009  Timo Meriläinen (25. lokakuuta 2008 alkaen)
2009–2010  Nicklas Hudd
2010  Sami Karppinen
2010–2011  Vladimír Kolek (17. marraskuuta 2010 alkaen)

2011–2014  Petri Mattila
2014–2017  Jari Laukkanen
2019–2020  Jarkko Heikkinen
2020–2021  Niko Eronen
2021–2024  Pasi Räsänen
2024–2025 Antti Halonen (4. tammikuuta 2024 alkaen)

 Mestiksessä palkitut 
KausiValintaVoittaja2002–2003Ensimmäinen tähdistökentällinen Pasi HäkkinenKultainen kiekkoParas maalintekijäEnsimmäinen tähdistökentällinen Sami Kaartinen2005–2006Fair Play -valmentaja Vladimír Kolek2006–2007Vuoden tulokas Antti ErkinjunttiVuoden valmentaja Kai SuikkanenPudotuspelien arvokkain pelaaja Marko VirtalaKalen KannuKajaanin Hokki2007–2008Toinen tähdistökentällinen Jarkko HeikkinenHerrasmiespelaaja Marko Virtala2008–2009Toinen tähdistökentällinen Teemu Virtala2009–2010Paras maalivahtiToinen tähdistökentällinen Teemu Seppänen2012–2013Opiskelijapalkinto Veli-Antti Leinonen2013–2014Vuoden tulokas (Petri Varis -palkinto) Timo HiltunenVuoden valmentaja (Raimo Määttänen -palkinto) Petri MattilaToinen tähdistökentällinen Teemu SeppänenPistepörssin voittaja (Jouni Rinne -palkinto) Teemu Virtala2014–2015Fair Play -valmentaja Jari Laukkanen2015–2016Toinen tähdistökentällinen Niklas Näppi2019–2020Ensimmäinen tähdistökentällinenVeikkauksen Kultainen kypärä -kilpailun voittaja Jarkko Harjula2020–2021Veikkauksen Kultainen kypärä -kilpailun voittaja Tuomas Komulainen2021–2022Paras maalintekijä (Jouni Rinne -palkinto)Toinen tähdistökentällinen Oskari SiikiOpiskelijapalkinto Anton Troshin

 Kokoonpano 

 Joukkueenjohto 2024–2025 
Päävalmentaja:  Antti Halonen
Apuvalmentaja:  Mikko Kuikka
Maalivahtivalmentaja:  Teemu Seppänen
Joukkueenjohtaja:  Paavo Suutari
Fysiikkavalmentaja:  Risto Korhonen
Urheilutoimenjohtaja:  Ossi Kemppainen
Toiminnanjohtaja:  Sarita Kuusisto
Huoltopäällikkö:  Pekka Niskanen
Huoltaja:  Pasi Heikura
Huoltaja:  Kari Kähkönen
Kuljetusvastaava:  Pentti Röntynen

 Lähteet 

Aiheesta muualla
Hokin kotisivut

*